stanford-oval/wikipedia huggingface dataset:
הנרי ואקה
קריירת מועדונים

ואקה גדל במחלקת הנוער של אקדמיה טאהויצ'י, והחל את הקריירה המקצוענית שלו בקבוצת קלוב קאייחה. בהמשך עבר לאו'היגינס מליגת העל הצ'יליאנית, אך לא שיחק במדי הקבוצה הבוגרת של המועדון.
ב-1 בינואר 2018 חתם בדה סטרונגסט מליגת העל הבוליביאנית. בסך הכול ערך 96 הופעות ליגה והבקיע עשרה שערים במועדון.
ב-1 ביולי 2019 הושאל לאוניברסיטריו דה דפורטס מליגת העל הפרואנית. הוא ערך שמונה הופעות ליגה במדי המועדון.
ב-1 בינואר 2020 הושאל לאתלטיקו גויאניינסה מליגת העל הברזילאית. ב-7 בספטמבר ערך את הופעתו היחידה במדי המועדון, בתיקו 1-1 נגד גרמיו במסגרת המחזור השמיני בליגה לעונת 2020.
ב-29 בינואר 2021 הושאל לאוריינטה פטרולרו מליגת העל הבוליביאנית. ב-7 ביולי 2022 חתם על חוזה קבוע במועדון.
ב-25 ביוני 2023 חתם במכבי בני ריינה. בינואר 2024 שוחרר מהקבוצה.ובמרץ חתם בקלוב בוליבר.
קריירה בינלאומית

ב-10 בספטמבר 2018 ערך ואקה את הופעת הבכורה שלו בנבחרת בוליביה, בתיקו 2-2 מול נבחרת סעודיה במשחק ידידות.
הוא היה חלק מסגל הנבחרת בטורניר קופה אמריקה 2021, וערך שתי הופעות בטורניר.
תארים

ליגת העל הבוליביאנית: אפרטורה 2016/2017
הוגו קלן

| --- | --- |

 לידה:  7 במרץ 1888 בודפשט, האימפריה האוסטרו-הונגרית 
 פטירה:  14 ביולי 1956 (בגיל 68) בודפשט, הרפובליקה העממית ההונגרית 
 שם לידה:  Klein Hugó 
 מקום קבורה:  בית הקברות היהודי ברחוב קוזמה 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 
הוגו קלן (במקור קליין עד 1909, בהונגרית: Kelen Hugó;‏ בודפשט, 7 במרץ 1888 – בודפשט, 14 ביולי 1956) היה מלחין יהודי-הונגרי, מורה לזמרה. דמותו נקשרה במשך עשרות שנים עם המוזיקה העממית ההונגרית, הן כמלחין והן כמורה לזמרה של זמרות עם וזמרות אופרה גדולות. קלן השאיר אחריו מיצירות תזמורת דרך יצירות מקהילה עד אופרה ושירים. קלן תפס מקום מכובד מאוד בחיים המוזיקליים של הונגריה. במיוחד בקידום המוזיקה של בלה בארטוק וזולטאן קודאי.
ביוגרפיה

הוגו קליין נולד במשפחה יהודית כבנם של אלברט קליין, קצב, ושל שרולטה נשיץ (1858–1937)
בין 1907 לבין 1909 למד קומפוזיציה באקדמיה למוזיקה ע"ש פרנץ ליסט, בבודפשט אחר כך היה תלמידם של יוזף מרקס בווינה ושל פרנץ שרקר בברלין. תחילה היה הקורפטיטור ב-Opernschule בברלין ולאחר מכן הפך למורה מבוקש מאוד לזמרה בבודפשט. הוא הדריך את ארזי טרק (הו') לשיר שירי עם. אחת מתלמידותיו הייתה לילי נמני (הו'), והוא היה מורה וקורפטיטור קבוע של מריה בזילידס (הו') ואנדרה רזלר (הו').
ב-2 באוקטובר 1920 נשא לאישה את רוזה הירשל.
ב-1926, יחד עם פאל קדושה, ג'רג' קושה, פרנץ סאבו ואישטוואן סלני, הקים את "האגודה החופשית של מוזיקאים הונגרים מודרניים" (Modern Magyar Muzsikusok Szabad Egyesülete). בשל יהדותו הוא לא היה יכול לעבוד ולהופיע בתקופת מלחמת העולם השנייה בדלל החוקים ה (אנטי)יהודים ובמיוחד החוק היהודי השני והחוק היהודי השלישי, אלא רב בתיאטרון גולדמארק בפני קהל יהודי במסגרת פעילות האמנות של אומיקה - ההתאחדות הלאומית היהודית-הונגרית לחינוך. הוא הלחין גם מוזיקה לדרמה של קארוי פאפ "בת שבע". משנת 1943 לימד בבית הספר למוזיקה גולדמארק. לאחר השחרור בשנת 1945 היה חבר פעיל באגודת המוזיקאים ההונגרים. מותו נגרם כתוצאה מפקקת בעורקים הכליליים והיפרתירואידיזם.
קלן הובא למנוחות בבית הקברות היהודי ברחוב קוזמה בבודפשט.
עבודותיו העיקריות

יצירות תזמורת, מוזיקה קאמרית, יצירות פסנתר, אופרה, יצירות מקהלה, שירים (על פי שיריה של המשוררים ההונגרים הגדולים של אנדרה אדי, יאנוש אראן, שנדור פטפי ועוד).
ג'רג' שאנדור גל, בגיליון דצמבר 1971 של Új Élet (עיתון הקהילה היהודית בהונגריה), זכר את עבודתו:
"קונצ'רטו לפסנתר
עיבוד נהדר של שירי עם עבריים וחסידיים.
הוא כתב אופרה קומית לטקסט של ג'רג' ורה
באורטוריה בשם: הילד והמשיח (לטקסט של ינה מוהאצ'י),
אורטוריה בשם איוב (הטקסט של ג'רג' שאנדור גל) נהרס. על ביתו של קלן נפלה פצצה במלחמה, שהרס את כתבי היד החשובים ביותר שלו. אחד מבניו נהרג בשואה ובכל זאת הצליח להתאושש.
דפים קשורים

בית כנסת בית שלום (בודפשט)
לקריאה נוספת

הוגו קלן באתר של אומיקה - ההתאחדות הלאומית היהודית-הונגרית לחינוך
בנצה סאבולצ'י – אלדאר טוט: לקסיקון מוזיקה. מהדורה חדשה. עורך ראשי: דנש ברטה. עריכה: מרגיט טוט. בודפשט, 1965. מוציא לאור של מוזיקה. 2.
לאסלו ז'יגמונד: הוגו קלן (New Music Review, 1956. מס' 9, מוזיקה, 1966. מס' 11)
הערות שוליים

↑  "Születési bejegyzése a Pesti Izraelita Hitközség születési akv. 479/1888. folyószáma alatt". נבדק ב-2019-11-08.
1 2  "Halotti bejegyzése a Budapest XIII. kerületi polgári halotti akv. 845/1956. folyószáma alatt". נבדק ב-2019-11-08.
↑  שוחט?
↑  "Szülei házasságkötési bejegyzése a Pesti Izraelita Hitközség házassági akv. 320/1878. folyószáma alatt". נבדק ב-2019-11-08.
↑  Apai nagyszülei Klein József és Stern Betti, anyai nagyszülei Naschitz Ármin és Zilzer Mária (1827–1911) voltak. "Naschitz Árminné halotti bejegyzése a Budapest V. kerületi polgári halotti akv. 266/1911. folyószáma alatt". נבדק ב-2019-11-08.
↑  "Zeneakadémiai hallgatók adatbázisa". אורכב מ-המקור ב-2019-05-24. נבדק ב-2019-10-03.
↑  Christopher Hailey jegyzékében nem szerepel a Schreker-tanítványok között. (Haas, Michael–Hailey, Christopher ([Hg.]: Franz Schreker. Grenzgänge – Grenzklänge. Wien, 2004. Mandelbaum Verlag. מסת"ב 3854761333)
↑  "Házasságkötési bejegyzése a Budapest II. kerületi polgári házassági akv. 464/1920. folyószáma alatt". נבדק ב-2019-11-08.
הנדסת מים

סכר הובר, נבדה
הנדסת מים היא תחום התמחות בהנדסת סביבה והנדסה אזרחית, העוסקת בתכנון ועשייה הנדסית בתחומי המים.
חשיבותם של המים

אף שהמים מכסים כשני שלישים משטח כדור הארץ, מיעוטם ראויים לשתייה, כאשר רובם הם מי ים מלוחים. המחסור במי שתייה מורגש במיוחד על רקע ההתחממות הגלובלית.
מומחים טוענים כי דווקא המים,יהיו המשאב הראשון בחשיבותו בעולם, כפי שהיה הנפט בעבר.
עם הגידול המתמיד באוכלוסיית העולם, כך גוברת הדרישה להקמת תשתיות להובלה ולאספקה של המים. כבר כיום כשני מיליארד איש בעולם אינם בעלי גישה למקורות מים ראויים לשתייה.
מהנדסי מים בתעשייה

מהנדס משאבי מים וסביבה הוא מהנדס בעל תואר בהנדסה אזרחית או סביבתית המתמחה ביישום עקרונות מדעיים לצורכי אספקת מים והבטחת איכותם.
מהנדסי מים בתחום ההידרוטכניקה וההנדסה הימית עוסקים בתכנון ההנדסי ובבנייה של תשתיות מים למיניהן כמו בריכות ומאגרי מים, משאבות, סכרים, נמלים וכדומה.
מהנדסי מים רותמים את ידיעותיהם בתחום הכימיה והביולוגיה כדי להבטיח מי שתייה באיכות ראויה, ועוסקים בניטור וטיהור המים מגורמים מזהים, מיקרואורגניזמים, מלחים ותרחיפים שונים. מיומנויות מהוות את היסודות בתחום התפלת מים וטיפול בשפכים.
בתחומי הנדסת הסביבה וההידרולוגיה מהנדסי מים מסייעים בשיקום מקורות מים, קידוחי בארות, ניקוז ולוקחים חלק בתכנון אזורי ואורבני (תכנון רגיש למים).
ניתן למצוא מהנדסי מים בחברות המפתחות צינורות להולכת מים ואביזרי צנרת (שסתומים, מסננים, אביזרים מנטרי לחץ).
מלבד זאת מהנדסי מים משתלבים בענפים מגוונים נוספים, כגון שרברבות, כיבוי אש, חקלאות ועוד.
לימודי הנדסת מים בישראל

הנדסת מים נלמדת בטכניון בחיפה כחלק מהלימודים בפקולטה להנדסה אזרחית וסביבתית ובמכללה האקדמית כנרת בעמק הירדן. הלימודים נמשכים כארבע שנים ובסיומם מקבלים הבוגרים תואר B.Sc בהנדסת מים (טכניון) או הנדסת תעשיות מים (כנרת). במוסדות הנ"ל קיימות אף תוכניות לתואר שני בתחום. בפקולטה להנדסה אזרחית באוניברסיטת אריאל מתקיים מסלול תואר ראשון הנדסה הידראולית למהנדסי הידרוטכניקה. במכללת סמי שמעון מתמחים סטודנטים להנדסה אזרחית במסלול הנדסה ימית.
בין הנושאים בתוכניות הלימודים הנ"ל ניתן למנות קורסים במכניקת הזורמים, כימיה של המים, מכניקה הנדסית, הידרולוגיה, טיפול בשפכים, הנדסת ניקוז, אוקיינוגרפיה הנדסית ועוד.
לימודי הנדסת מים בישראל > תארים משיקים

במכללות להנדסאים שבפיקוח מה"ט מוכשרים הנדסאים במגמת טכנולוגיות מים. המכללה האקדמית תל חי מעניקה תארים במדעי המים, ובאוניברסיטה העברית מתקיימות תוכניות במדעי הקרקע והמים (תואר ראשון ושני) והידרולוגיה (תואר שני בלבד).
המפלגה הדמוקרטית של יפן

| --- | --- |

 מדינה:  יפן 
 מנהיגים:  רנהו
 תקופת הפעילות:  1998 – 27 במרץ 2016 (כ־18 שנים) 
 אידאולוגיות:  ליברליזם חברתי
 מטה:  יפן 1-11-1 נגאטה צ'ו, צ'יודה, טוקיו, 100-0014, יפן
 מיקום במפה הפוליטית:  מרכז-שמאל
 ארגונים בינלאומיים:  הברית של דמוקרטים 
 צבעים רשמיים:  לבן-אדום
 המפלגה הדמוקרטית
 
המפלגה הדמוקרטית של יפן (ביפנית: 民主党, תעתיק: מינשוּטוֹ), או בשמה המקוצר DPJ, הייתה מפלגת מרכז-שמאל ביפן, שנוסדה ב-1998 מתוך מיזוג מספר מפלגות אופוזיציה. לאחר הבחירות הכלליות של 2009 הפכה המפלגה הדמוקרטית למפלגת השלטון בבית הנבחרים של יפן, עת הביסה את יריבתה הפוליטית המפלגה הליברלית-דמוקרטית וזכתה ברוב המושבים בבית התחתון ובבית היועצים של יפן, אולם בבחירות הכלליות של 2012 איבדה המפלגה מכוחה אל מול המפלגה הליברלית-דמוקרטית.
היסטוריה > עשור ראשון

המפלגה נוסדה ב-27 באפריל 1998, לאחר מיזוגן של ארבע מפלגות עצמאיות ליברליות או סוציאל-דמוקרטיות שהתנגדו לשלטון המפלגה הליברלית-דמוקרטית. נשיא המפלגה היה נאוטו קאן, לשעבר שר הבריאות, הרווחה והעבודה, והמזכיר הכללי היה צוטומו האטה, לשעבר ראש ממשלת יפן.
בבחירות הכלליות של 2003 קיבלה המפלגה הדמוקרטית 177 מתוך 480 המושבים בבית. אף על פי שעדיין נותרה המפלגה באופוזיציה, בבחירות אלה היא הראתה את כוחה הפוליטי. קאן התפטר ב-2004 בעקבות פרסום שערורייה בה היה מעורב, ואת מקומו תפס קצויה אוקאדה.
המפלגה הדמוקרטית הבטיחה לזכות בבחירות הכלליות של 2005, שנערכו לבקשתו של ראש הממשלה ג'וניצ'ירו קואיזומי בשל דחיית תוכניותו להפרטת שירות הדואר, אך לאחר שאיבדה 62 מושבים נאלץ אוקאדה להתפטר.
איצ'ירו אוזאווה נבחר לנשיא המפלגה ב-7 באפריל 2006.
היסטוריה > 2009-היום

אוזאווה התפטר מנשיאות המפלגה במאי 2009, בעקבות מעורבותו בפרשת גיוס כספים, ואת מקומו תפס יוקיו הטויאמה, מעט לפני הבחירות הכלליות של 2009, בהן הביסה המפלגה הדמוקרטית את המפלגה הדמוקרטית-ליברלית והשיגה רוב מוחלט בבית הנבחרים. הניצחון בבחירות הבטיח למעשה שהטויאמה יהיה ראש הממשלה החדש, וב-16 בספטמבר מינה אותו לתפקיד הקיסר אקיהיטו.
הטויאמה הודיע על התפטרותו ב-2 ביוני 2010 בכנס של המפלגה. לאחר אירוע התקיפה של כלי שיט צפון-קוריאני על כלי שיט דרום-קוריאני ב-28 במאי, חתם הטויאמה על הסכם עם נשיא ארצות הברית ברק אובמה בו אישר את המשך פעילותו של בסיס חיל הנחתים באוקינאווה, ובעקבות זאת ספג ביקורת.
נאוטו קאן החליף את הטויאמה בראשות הממשלה ובהנהגת המפלגה. רעידת האדמה בסנדאי אמנם חיזקה את מעמדו, אך הוא הכריז שיתפטר לאחר שיעביר מספר רפורמות לשיקום המדינה, וב-11 בספטמבר 2011 התמנה יושיהיקו נודה לתפקיד. ב-16 בנובמבר 2012 פיזר נודה את בית הנבחרים, ובבחירות שנערכו חודש לאחר מכן איבדה המפלגה את השלטון.
ב-2016 התאחדה המפלגה עם מפלגת החדשנות של יפן. בספטמבר אותה שנה נבחרה רנהו לנשיאת המפלגה.
מצע

המפלגה הדמוקרטית רואה עצמה כהולכת נגד הסטטוס קוו וכנגד הממסד השלטוני הנוכחי. היא טוענת שהבירוקרטיה בממשלה היפנית גדולה מדי, לא יעילה מספיק, שמרנית ולא גמישה, ובכוונת המפלגה להדיח את השלטון הישן הכבול על ידי חשיבה ארכאית ואינטרסים, לפתור את בעיות יפן, וליצור חברה חדשה, גמישה ותוססת המעריכה אינדיבידואליות וחיוניות.
מצע > מטרות פוליטיות

הקמת חברה בה השלטון מחויב לשקיפות ולהגינות.
הבטחת שוויון הזדמנויות וביטחון כלכלי לתושבים, תוך התבססות על שוק חופשי.
ביזור סמכויות הממשלה בקרב האזרחים, השווקים והשלטונות המקומיים.
שמירה על עקרונות החוקה: שלטון העם, שמירה על זכויות האדם ופציפיזם.
ניהול יחסי החוץ של יפן לפי עקרונות ההסתמכות-העצמית ודו-הקיום ההדדי.
ראו גם

מפלגות פוליטיות ביפן
פוליטיקה של יפן
הערות שוליים

↑  אתר המפלגה - פילוסופיה.
| --- | --- |
בקרת זהויות :  NLI: 987007436497605171  LCCN: n2008004603  NDL: 00650648  VIAF: 150322484   WorldCat (עם VIAF): 150322484 
מטה המפלגה הדמוקרטית
הלנה כריסטנסן

הלנה כריסטנסן
הלנה כריסטנסן
הלנה כריסטנסן (בדנית: Helena Christensen; נולדה ב-25 בדצמבר 1968) היא דוגמנית וצלמת דנית, בעברה הייתה מלאכית של ויקטוריה'ס סיקרט ומעצבת אופנה.
ביוגרפיה

כריסטנסן נולדה בקופנהגן, דנמרק; אביה דני ואמה פרואנית.

כריסטנסן זכתה בתחרות מיס דנמרק ב-1987 וייצגה את דנמרק בתחרות מיס תבל ב-1988. היא עזבה את ביתה מעט אחרי כן לפריז, על מנת לפתח את קריירת הדוגמנות שלה.
כריסטנסן הופיעה על שערי מגזינים רבים ובפרסומות אופנה רבות בשנות התשעים. היא דגמנה לקטלוג של ויקטוריה'ס סיקרט והופיעה בפרסומות הטלוויזיה שלהם כאחת מהמלאכיות, לצדן של טיירה בנקס, קארן מולדר, דניאלה פשטובה, רבקה רומיין וסטפני סימור. היא גם הייתה הפרזנטורית של רבלון קוסמטיקס.
ב-1991 היא כיכבה בוידאו קליפ לשיר "Wicked Game" של כריס אייסק.
הווידאו הוצג אחרי כן בתחרות ה"קליפי הווידאו הסקסיים ביותר בכל הזמנים" של רשת ה-MTV ונבחר למקום רביעי ב"50 רגעי הווידאו הסקסיים ביותר" של רשת VH1 ונבחר למקום 13 בתחרות "100 הווידאו הגדולים ביותר" של VH1.
כריסטנסן חתומה בסוכנויות הדוגמנות "Independent Models" בלונדון, בסוכנות "1/One Management" בעיר ניו יורק ובסוכנות "2pm Model Management" בקופנהגן.
עסקים

בבעלותה של כריסטנסן חנות עתיקות במנהטן.
והיא מוכרת כמה מבגדיה בחנות של אמה בכריסטיאנסהאוון.
כריסטנסן הייתה מייסדת-שותפה של מגזין "Nylon" והייתה עורכת הקריאיטיב הראשונה שלו ביחד עם היזם האמריקני מיכאל "מיק" ניומן. היא גם השיקה קולקציית בגדים משלה בשם "Christensen & Sigersen", ביחד עם ידידה מזה שנים רבות לייף סיירסן. לשניים היה בעבר בוטיק ניו יורק.
כריסטנסן היא גם צלמת, ותמונותיה הופיעו על מגזינים כמו "מארי קלייר" ו"Elle".
תערוכת צילומיה, "A Quiet Story" אותה אצר ג'ים קוק, הציגה לראשונה ברוטרדם ב-2006.
כריסטנסן שהתה באירלנד כדי להשיק את תצוגת האופנה השנייה המיועדת לפרסומת למלחמה בסרטן השד שבה נמכרו עיצובי חולצות טי בלעדיים על מנת לגייס מיליונים למאבק בסרטן השד (מבצע של איגוד הסרטן האירי) ושל "Europa Donna Ireland" כדי לסייע לנשים צעירות שלקו בכך.
חייה האישיים

לכריסטנסן יש ילד אחד, מינגוס לוסיאן רדוס (נולד ב-13 באוקטובר 1999),

עם השחקן נורמן רידוס. בעודה מנהלת קריירות בצילום ובעיצוב אופנה, כריסטנסן נותרת אמא פעילה למינגוס. "הוא כל מה שחשוב", היא אומרת. "הוא החבר הטוב ביותר שלי."
רדוס וכריסטנסן נפרדו ב-2003. היא חיה בעבר עם מייקל האצ'נס, הסולן של INXS לסירוגין במשך ארבע שנים בראשית שנות ה-90.
כריסטנסן מתגוררת במנהטן ולה דירות בקופנהגן ומונקו.
הערות שוליים

↑  Helena Christinsen: Model Mom - OK! Magazine
↑  The Helena Christensen Picture Pages
1 2 3  Helena Christensen Profile
in the FMD-database.
↑  elleuk.com
↑  Model's own - The Times
↑  Helena Christensen profile
Hello! magazine, 2006
↑  Philby, Charlotte (November 21, 2009)
My Secret Life: Helena Christensen, Supermodel, 40
The Independant
| --- | --- |
בקרת זהויות :  GND: 141516364  LCCN: no2020062469  MusicBrainz: a78edf6d-e03a-41dd-bb75-d845d15f4503  PIC: 19475  RKD: 352882  VIAF: 295149106295168492462   WorldCat (עם VIAF): 295149106295168492462
הנדסת ייצור

הנדסת ייצור (הנ"י) היא מכלול השיטות והטכנולוגיות אשר משמשות בתהליך ייצור מוצר. תפקידו של מהנדס הייצור הוא לייצר מוצר סופי העומד באיכות הנדרשת, תוך שימוש אופטימלי במשאבים (עלות וזמן). כמו כן, עליו לגלות גמישות לשינויים בתהליכי היצור העלולים להיגרם כתוצאה מקביעת סדר עדיפויות חדש על ידי ההנהלה, שינויים באילוצים הקשורים במעגל הייצור, תקלות ואירועים לא צפויים ועוד.
המתודות שבהן משתמשים בהנדסת ייצור כוללות שיטות אינטראקציה (פעולות גומלין) אדם-מכונה המיושמות בעזרת מחשב תכנון וייצור בעזרת מחשב (תיב"ם), בקרת איכות, בקרה דיגיטלית, סימולציות פירוק והרכבה, מערכות מידע מוכללות (ERP/MRP) ועוד.
המדד העיקרי אשר מנחה את מהנדס הייצור בעבודתו הוא הגדלת פריון העבודה, אשר בעזרתו יכול הוא לאמוד על יעילות תהליכים לטווח הקצר ולטווח הארוך. פריון העבודה מוגדר כיחס בין תפוקות הפירמה לתשומותיה והוא מצביע על תפקודה של הפירמה, מאחר שהמדדים הכמותיים הפיננסים הם נגזרות מפריון העבודה.
הגדלת הפריון מתאפשרת בשלוש דרכים:
הגדלת התפוקות תוך שמירה על אותן תשומות - נעשה לרוב בתנאי "שוק בלתי רווי", שבו ניתן להגדיל את התפוקה.
הקטנת התשומות ושמירה על התפוקה הקיימת - נעשה לרוב בתנאי "שוק רווי", שבו לא ניתן להגדיל את התפוקה.
שתי הדרכים במקביל: הגדלת התפוקות בד-בבד עם הקטנת התשומות.
פריון עבודה מצביע כאמור על שיפור והתייעלות הפירמה. זאת, בשונה ממדד רווחיות פירמה. האחרונה, לאו דווקא מעידה על שיפור והתיעלות. קרי, עלול להיווצר מצב, שלאחר יישום שיפור שיטות פירמה עשויה להיות רווחית, אולם תופעה זאת איננה מעידה בהכרח על העלאת פריון העבודה. כאן, לרווח משמעות קצרת טווח בעוד, שפריון העבודה מצביע על השינויי ביעילות ואף מנבא במידת מה את ריווחיות הפירמה בטווח הארוך.
הנושאים הקשורים בהנדסת ייצור > תפ"י (תכנון פיקוח ייצור)

תחזיות ובקרת תחזיות
ניתוח כלכלי של היקף הייצור
מציאת נקודת איזון
חישוב עלויות קבועות ועלויות משתנות
ניתוחי כדאיות
חישובי ריבית
בדיקת כדאיות השקעה
שיטות תמחיר ועריכת דוחות הון
תכנון קיבולת ייצור
תכנון העמסות וזימון מלאי / חומרי גלם
שלבים בביצוע התהליך
קריטריונים בזימון
איזון מערכות ייצור
איזון קווי ייצור
הצגה גרפית של קווי ותהליכי יצור
זיהוי "צווארי-בקבוק"
מציאת זמני מחזור
שיטות לאיזון קווי ייצור
ניהול פרויקטים
הגדרת הפעולות
הצגת פעולות בתרשימי "פֶרט" ו"גאנט"
ניתוח תרשימי פֶרט
הסתברותי (סטוכסטי)
עלות
משאבים
ניהול מלאי
מודלים לקביעת כמות הזמנה
קביעת גודל סדרות ייצור
ניתוח פארטו
תכנון דרישת חומרים (MRP)
בחינת שיטות חדשניות בניהול
טכנולוגית קבוצות
תכנון לוחות זמנים
הנושאים הקשורים בהנדסת ייצור > הנדסת ייצור (הנ"י)

הנדסת שיטות
כדאיות שיפור שיטות
תרשימי תהליך
תרשימי פעולה שונים
מדידות עבודה
ניתוח וייעול תהליכי העבודה בארגון
קביעת זמני תקן לכוח-אדם ומכונות
ייעול תהליכי זרימת החומרים במפעל
בחינה ניתוח וייעול של תהליכי זרימת החומרים
הקטנת מלאים ותצרוכת החומר
הקטנת הפחתים בתהליך הייצור
שיפור איכות התוצרת הגמורה
התאמת מערכת הציוד והמכונות למערך הייצור במפעל
יישום מערכות תגמול מנהלים ועובדים
ניתוח מערכות השכר והביצועים (שכר עידוד).
קביעת יעדי התייעלות ויעדי ביצוע.
שילוב מערכות התגמול במערכות המדידה כולל מערכת תקציב תמחיר ובקרה.
הפעלה ויישום של מערכות שכר עידוד.
הקמה וניתוח עצי מוצר
הקמת עצי מוצר בכל רמה על פי דרישות המערכת ההנדסית.
בדיקת עצי מוצר כנגד ניפוקים בפועל.
ניתוח תמחירי של עצי המוצר.
הנושאים הקשורים בהנדסת ייצור > יישום מערכות איכות (תקינה מסדרת ISO)

הגדרה ואפיון של נוהלי העבודה בארגון
הטמעת מערכות איכות בהתאם לתקנים הנדרשים
לקריאה נוספת

"הנדסת הייצור", יוסי חדד, לוג'יק מערכות ייעוץ והדרכה, 1992.
"תכנון ופיקוח הייצור", שמעון עדן, אביבה בשן, לוג'יק מערכות ייעוץ והדרכה, 1994.
| --- | --- |
בקרת זהויות :  GND: 4123986-6
המופע המשותף עם הכל עובר חביבי

"המופע המשותף עם הכל עובר חביבי" הוא אלבום הופעה של הלהקה הישראלית הכל עובר חביבי ושל הסולנית שלה, שלומית אהרון. את האלבום הוציאה לאור בשנת 2007 חברת התקליטים הליקון. הוא הוקלט במופע שנערך בישראל של הלהקה באותה שנה.
רשימת רצועות

| מס' | שם | משך |
| --- | --- | --- |
| 1. | הלילה  | 3:00 |
| 2. | לילה בכרך  | 4:10 |
| 3. | האורח  | 3:44 |
| 4. | הימים האחרים  | 3:26 |
| 5. | מחרוזת טוויסט פלייטרס  |   |
| 6. | מחרוזת בדידות  |   |
| 7. | לילה בחוף אכזיב  | 3:26 |
| 8. | בלוז מדרגות הרבנות  | 3:47 |
| 9. | קרן אור  |   |
| 10. | פרח הלילך  | 3:15 |
| 11. | הכל עובר חביבי  | 3:01 |
| 12. | תלווי אותי  | 3:38 |
| 13. | רועה ורועה  | 5:10 |
| 14. | זמר מפוחית  | 4:39 |
| 15. | ג'אז  | 3:29 |
| 16. | מחרוזת לטינו  |   |
| 17. | מחרוזת 50  |   |
| 18. | אגדה אבודה  | 4:27 |
| 19. | החגיגה נגמרת  | 3:39 |
הערות שוליים

↑  שלומית אהרון, הכל עובר חביבי – המופע המשותף 2007 (2007), סטריאו ומונו
| שלומית אהרון |
| --- | --- | --- |
| אלבומי אולפן | אישי ואהובי • תקליט עברי • לאהוב יותר • כשתבוא תראה • שקט אמיתי |  |
| אלבומי מחזמר | ליידיס & ג'נטלמן • המופע המשותף עם הכל עובר חביבי • שלומית אהרון ושלושת הטנורים |  |
| אלבומי הופעה | דואט |  |
| אלבומי וידאו | שלומית אהרון ושלושת הטנורים |  |
| סינגלים | "אם תביט בי (עד עמקי נשמתי)" • "הגן הורוד" |  |
החולדה (רומן)

| --- | --- |

 מידע כללי
 מאת:  גינטר גראס 
 שפת המקור:  גרמנית 
 סוגה:  רומן 
 הוצאה
 תאריך הוצאה:  1985 
 
החולדה (בגרמנית: Die Rättin) הוא רומן משנת 1986 מאת הסופר הגרמני גינטר גראס.
מבנה ותוכן

עלילה הרומן נעה בין אגדות האחים גרים בפרשנות של אוסקר מאצרט, גיבור "תוף הפח", ספר מסע ורומן סוריאליסטי. הוא מכיל גם נקודות מבט קולנועיות וכמה שירים. גראס משלב כמה חוטים נרטיביים מרומנים המצליחים שלו, תוף הפח ודג הפוט; לצד קטעים נוספים על אסונות ימיים, טביעת וילהלם גוסטלוף, צופים היבטים של ספרו Crabwalk.
גראס הגה את הרומן כדימוי נגד למושג של גוטהולד אפרים לסינג על חינוך המין האנושי.
למספר ניתנה מתנה לחג המולד חולדה, בזמן עבודתו הוא מתבונן בה וגם מדמיין שהוא מתחיל לשוחח עימה. בחלומותיו של המספר, שנראה כאילו הוא בחללית המקיפה את כדור הארץ ההרוס, מדברת אליו חולדה ומדווחות לו על הרס האנושות והעידן הבטר-אנושי בו תופסות החולדות עמדה דומיננטית. העולם נהרס באמצעות כריתת יערות, זיהום ולוחמה גרעינית. בעולם זה כוננו החולדות ציוויליזציה חדשה המבוססת על סולידריות. ישנו גם חשד שהחולדות הובילו למלחמה הגרעינית, נמסר שנמצאו גללי חולדות במחשבי העל של 2 המעצמות הגדולות. (הרומן נכתב לקראת סוף המלחמה הקרה)
כנגד החזון הזה, מפתח המספר סיפורים משלו על האירועים שהובילו לאפוקליפסה הגרעינית, בין השאר כתסריטים לערוץ בו עובד אוסקר מאצרט, גיבור הרומן תוף הפח. שנהיה מפיק טלוויזיה ובעל פרוטסטה רגישה במיוחד. הצייר לותר מלסקאט ושיחזור יצירות משנות ה-50, מהיערות המתים והגוססים של האחים גרים. (הנזל וגרטל למשל, הם כאן יורינה ויורינגל והם הבנים התאומים של קאנצלר גרמניה), כוחם של אגדות האחים גרים וחמש נשים אהובות המרכיבות את הים הבלטי וחוקרות באופן רשמי את אוכלוסיית המדוזות המקומית ובסתר בחיפוש אחר וינטה האגדית כמקום של אוטופיה נשית. בנוסף, בין היתר, הדרדסים נמצאים בדרך היער הגרמנית ודמויתיהם של האחים גרים משתלטים זמנית על השלטון. רוב הדמויות הופיעו בספריו הקודמים של גראס.
המספר חי את נפילתה (לכאורה) של האנושות, בהתבסס על גורלם של דמויות שונות, בין השאר, אנה קולאצ'יק, סבתו של אוסקר מאצרט, שעתה היא בת 107. הדררסים הכחולים סוגדים לדמויות של אנה ואוסקר המתים ואף שואפים להידמות עליהם, גם החולדות. לכן החולדות, שואפות להקים את האנושות מחדש בצורת יצור אנושי (מטופלל) שידמה להן. אך האדם-חולדה (הווטסון-קריק) משתלט על המרחב של החולדות, לאורך הרומן, הווטסון-קריק מתרבה, גוזל משאבים ומתנהג באנוכיות, עד שהחולדות מחליטות לחסלו בנשיכות.
רקע

האסון הגרעיני בצ'רנוביל, שהתרחש כמה חודשים לאחר יציאת הספר, העניק לספר רלוונטיות כמעט נבואית. גראס לקח, בין היתר, את הכללתם של אנשי-עכברושים מהונדסים גנטית, ה"ווטסונ-קריקים" למחלוקות נוספות לגבי מונחי ההנדסה הגנטית. השם מרמז על פרס נובל ווטסון קריק ברפואה, ומגלי המבנה המולקולרי של חומצה דאוקסיריבונוקלאית (DNA), פרנסיס קריק וג'יימס ווטסון.
הערות שוליים

1 2  "Günter Grass : Die Rättin | Dieter Wunderlich: Buchtipps und mehr".
| --- | --- |
בקרת זהויות :  GND: 4241325-4
החוליה החלשה (רוסיה)

| --- | --- |
 מבוסס על:  The Weakest Link
 סוגה:  שעשועון טריוויה
 שחקנים:  מריה קיסליובה 
 פסקול:  פול פארר
 ארץ מקור:  רוסיה 
 שפות:  רוסית
 מספר עונות:  7
 מספר פרקים:  294
 תוכנית מקור:  The Weakest Link
 הפקה
 מפיק:  אנדריי מוגירב (2020)
 חברת הפקה:  Ways Media ‏(2001-2005,2007-2008)   Studio2V‏ (2020-הווה)
 אתר צילומים:  מוסקבה, Kasatkina Street, Lizy Chaykinoy Street (Moscow) 
 מוזיקה:  Paul Farrer 
 שידור
 רשת שידור:  ערוץ 1 הרוסי (2001-2005)  ערוץ 5 פטרבורג (2007-2008)   ערוץ מיר (2020-הווה)
 פורמט (תמונה):  4:3
 תקופת שידור מקורית:  25 בספטמבר 2001 – הווה 
 קישורים חיצוניים
 mirtv.ru/broadcast/274/
 
החוליה החלשה (Слабое Звено) היא הגרסה הרוסית לתוכנית המשחק The Weakest Link. שתי עונותיה הראשונות שודרו מ-25 בספטמבר 2001 בערוץ הראשון. לאחר מכן שודרו העונות הבאות בערוץ 5 הפטרבורגי בהנחיית ניקולאי פומנקו. עונתה השביעית עלתה בפברואר 2020 בערוץ "מיר", בהנחיית מריה קיסליובה שגם הנחתה את העונות הראשונות.
פרסי המשחק לשאלות

| מספר שאלות> מספר שאלות.9 | פרס (ברובלים)> עד נובמבר 2001.30,000 | פרס (ברובלים)> 2001–2008.2001–2008 | פרס (ברובלים)> פרויקטים מיוחדים ומשדרי חג  (עד 2004).פרויקטים מיוחדים ומשדרי חג  (עד 2004) |
| --- | --- | --- | --- |
| 8 | 24,000 | 50,000 | 125,000 |
| 7 | 18,000 | 40,000 | 100,000 |
| 6 | 13,000 | 30,000 | 75,000 |
| 5 | 9,000 | 20,000 | 50,000 |
| 4 | 6,000 | 10,000 | 25,000 |
| 3 | 3,000 | 5,000 | 12,000 |
| 2 | 1,500 | 2,000 | 6,000 |
| 1 | 500 | 1,000 | 3,000 |
עובדות מעניינות

בסוף 2002, מנחי מספר המשחקים המובילים בערוץ החליפו מקומות והנחו תוכניות אחרות, כך מנחת החוליה החלשה, מריה קיסליובה, הנחתה את מהדורת השנה החדשה של מי רוצה להיות מיליונר? ואילו ליאוניד יעקובוביץ' הנחה את החוליה החלשה. הפרק קבע שיא - הזוכה, רומן מדיאנוב, קיבל פרס של 402,000 רובל (מתוך הפרס הגדול של מיליון רובל).
הערות שוליים

↑  https://www.youtube.com/watch?v=m78uFRd2RKs